ઉપયોગો: પીપળાની લાખમાં રક્તસ્ત્રાવને મટાડવાનો ઉત્તમ ગુણ રહેલો છે. નાક, છાતી, આંતરડા વગેરે શરીરના કોઈપણ આંતરિક કે બ્રાહ્ય ભાગમાંથી લોહી પડતું હોય તેમાં પીપળાની લાખ અડધી અડધી ચમચી સવાર સાંજ ઘી અને સાકરમાં કલાવીને દૂધ સાથે પીવાથી લાભ થાય છે. પીપળાની લાખ બોરડીની લાખખ કરતાં પણ કિંમતી ગણાય છે. પીપળાના પાનમાં પણ રક્તસ્ત્રાવને અટકાવવાનો ગુણ રહેલો છે. આયુર્વેદના મહર્ષિ સુશ્રુતે પીપળાનો એક વાજીકરણ પ્રયોગ આ પ્રમાણે બતાવ્યો છે. પીપળાના મૂળ, થડની છાલ, પાન, ફળ અને શુંગ (પાન નીકળતાં પહેલાની અવસ્થા) આ પાંચ અંગો સમાન વજને લઈ ચૂર્ણ બનાવી લેવું. એક ચમચી જેટલું આ ચૂર્ણ દૂધમાં ઉકાળીને, દૂધને ગાળી, ઠંડુ પાણી તેમાં પીવું.